b'\n_START_ARTICLE_\nKelionin\xc4\x97 skrynia\n_START_PARAGRAPH_\nKelionin\xc4\x97 skrynia (angl. trunk, travelling chest)\xc2\xa0\xe2\x80\x93 didel\xc4\x97 sta\xc4\x8diakampio gretasienio formos talpykl\xc4\x97, kelionin\xc4\x97 d\xc4\x97\xc5\xbe\xc4\x97, skirta drabu\xc5\xbeiams ir kitiems asmeniniams daiktams gabenti. Paprastai b\xc5\xabdavo apie 1,5\xc2\xa0m plo\xc4\x8dio, 0,5\xc2\xa0m auk\xc5\xa1\xc4\x8dio ir gylio. Tokias skrynias paprastai naudodavo ilgam i\xc5\xa1vykdami i\xc5\xa1 nam\xc5\xb3, pvz., \xc4\xaf ilgas keliones ar mokytis internatin\xc4\x97se mokyklose. Kelionin\xc4\x97s skrynios skiriasi nuo paprast\xc5\xb3 skryni\xc5\xb3 tuo, kad pritaikytos ne\xc5\xa1ioti (turi rankenas)._NEWLINE_Dabar daug i\xc5\xa1likusi\xc5\xb3 kelionini\xc5\xb3 skryni\xc5\xb3 naudojamos kaip stacionariniai baldai (pvz., stiklu padengti staliukai) ar kaip dekoratyvios d\xc4\x97\xc5\xbe\xc4\x97s patalynei, skalbiniams laikyti._NEWLINE_Kelionin\xc4\x97s skrynios b\xc5\xabna daugelio stili\xc5\xb3, dalis kuri\xc5\xb3 gyvavo tik 10\xe2\x80\x9320 met\xc5\xb3. Stiliaus ypatumai leid\xc5\xbeia ekspertams nesunkiai nustatyti, kokio laikotarpio ta ar kita skrynia.'